Benzema wiwit karièr junioré bareng salah sijiné klub lokal, Bron Terraillon SC ing umur 8 taun. Ing klub iku, Dèwèké diceluk "Coco" déning kanca-kancané. Sawisé nyétak 2 gol ing salah sijiné tetandhingan kelompok umur sak ngisoré 10 taun nglawan akademi Olympique Lyonnais, klub iku wiwit tertarik karo dèwèké. Miturut Serge Santa Cruz, présidhèn Bron Terraillon wektu iku, punggawa Lyon wis nemoni perluné ngrékrut Benzema, lan ditolak Santa Cruz. Sawisé rembugan karo bapaké Benzema, klub iku mènèhi wektu Benzema kanggo masa percobaan ing Lyon. Sawisé masa mau, Benzema resmi dadi juru main Lyon lan mlebu ing akademi klub mau ing umur sanga taun.